Alexander Botticelli
Alexander Mariani Vanni Filipepi, nomine Sandro Botticelli magis notus (natus Florentiae die 1 Martii 1445; ibi obiit die 17 Maii 1510), fuit Italicus Renascentiae ineuntis pictor. Ad scholam Florentinam, Laurentio Medice patrono, pertinuit, motum quem Georgius Vasari aetatem auream minus quam centum annos post appellaret—opinio quam in capite suae Vitae Botticelli superscripsit. Inter illius clarissimas tabulas sunt Ortus Veneris et Primavera.